Publication: Magyar Közlöny
Issue: MK-2000-72 (Year: 2000, Number: 72)
Era: 1990-2004
Section: Az egyetemi szintű biológiatanári alapképzési szak képesítési követelményeiben [166/1997. (X. 3.) Korm. rendelet 2. számú melléklet] felsorolt ismeretek felelevenítésére
Paragraph Index: 305

6. Az ismeretek ellenőrzési rendszere A tantervben előírt, illetve választott tárgyakból vizsgák, vagy gyakorlati jegyek megszerzéséből, a speciális tanítási gyakorlat (szakkörvezetés) teljesítéséből, a szakdolgozat elkészítéséből és megvédéséből, valamint a záróvizsga letételéből tevődik össze. 6.1. A szakdolgozat Az iskolai tanításhoz kapcsolódó, a molekuláris biológia területéről választott téma szakirodalmának feldolgozása, a témával kapcsolatos kísérletes munka, a kísérleti eredmények feldolgozása és értékelése témavezető útmutatásával. 6.2. A záróvizsga 6.2.1. A záróvizsgára bocsátás feltételei, a tantervben előírtak szerint: — szakmai törzsanyagból teljesítendő legalább 14 kollokvium és 14 gyakorlati jegy, — szabadon választható szakmai tárgyakból teljesítendő legalább 2 kollokvium és 2 gyakorlati jegy, — pedagógiai-pszichológiai tárgyakból 2 kollokvium, — szakmódszertanból 2 gyakorlati jegy, — speciális tanítási gyakorlat, — bírálók által minősített és elfogadott szakdolgozat. 6.2.2. A záróvizsga részei: — a szakdolgozat megvédése, — szóbeli vizsga — a szakdolgozat témájához illeszkedő tematikában foglaltak szerinti fejezetek — a molekuláris biológiából. 2000/72. szám 6.2.3. A záróvizsga eredménye A bírálók által a szakdolgozatra adott, a szakdolgozat védésére kapott, továbbá a szóbeli vizsgán szerzett érdemjegyek egészre kerekített átlaga.

Source: https://magyarkozlony.hu/hivatalos-lapok/fcc9acd66698b955bae31d016fdfc07c64a03513/dokumentumok/db93ea9eb97d5ccd4334d6a54fdcc5cb2c86167a/letoltes